Aarhuus Stifts-Tidende, 1844-03-30
Blandinger. J de Pariser-Salons har følgende interessante Tildragelse gjort stor Opsigt i denne Vinter. Hr. Mortier, en riig Fabrikherre i Lyon, havde lovet en smuk, men fattig Pige Ægteskab. Claire offrede ham Alt, og nu forlod han hende, idet han tilkastede hende en Sum Penge. Nøden tvang hende til at tage derimod, for at friste sit og sit Barns Liv. Men Undseelsen drev hende bort fra Lyon, hvor Alle kjendte hendes Fald. Hun reiste med sin Søn til Paris. Der henvandt nogle Aar. Hr. Mortier ægtede en stolt Frøken af gammeladelig Familie; ved hendes Hang til Luxus lod han sig forlede til saa store Udgifter, at han maatte fallere, hvis han ikke fandt Hjælp hos en Ungdomsven i Paris, Banquier Villiers, der er meget riig. Han tilskrev ham, at han om nogle Dage vilde komme til ham, for at bønfalde ham og Redning. Kort efterat have afsendt dette Klagebrev, reiste Hr. Mortier selv til Paris med sin Kone; her steg han af i et af de første Hoteller, thi endnu maatte han gjælde for riig. Allerede vare begge Ægtefæller i Begreb med at kjøre til Hr. Villiers; thi Fru Mortier, den unge, fortryllende Kone, skulde, hvis det behøvedes, hjælpe ham at bede – da indtraadte en ung Kone til dem; hun holdt en Dreng paa omtrent ti Aar ved Haanden. Man tænke sig Hr. Mortiers Overraskelse og Skræk, da han gjenkjendte Claire, som han havde bedraget og forladt Hun var endnu smuk, men hun syntes at leve i trykkende Forhold, thi hun var kun fattigt klædt. Fru Mortier saae sin Mands Forlegenhed; hendes Jnstinkt sagde hende strax, hvem hun havde for sig Stolt og barsk raabte hun: "Er det ikke den Pige, Du har levet med for vor Forbindelse? Hvad vil hun her?" – "Ak, Frue, sagde Claire i bedende Tone, med nedslagne Øine: Tilgiv mig, at jeg opsøgte Deres Mand. Men jeg troede mig berettiget dertil; thi jeg kommer ikke til Dem som Betlerske, og Althvad jeg ønsker, er, at min Emil blot maa modtage et Tegn paa sin Faders Kjærlighed, en Erindring, et Beviis paa, at han erkjendet ham for sin Søn; ja, jeg vil føle mig tilfreds, hvis Hr. Mortier blot vil glæde sit Barn med et Kjærtegn." Men ihvor beskeden denne Bøn end var, viste begge Ægtefæller den dog tilbage med Haardhed; Hr. Mortier sagde endogsaa han vidste ikke, han vilde ikke vide af Drengen at sige, aldrig erkjende ham for sit Barn. - Hr. Mortier, bad Claire endnu indstændigere: Nægt ikke den Stakkel saa haardt ethvert Beviis paa Deres Medfølelse, og De, Frue, søg at overtale Deres Mand, thi hvo veed, om ikke Drengen engang kan vække Medfølelse for Dem, naar De nødes til at bønfalde Andre om Hjælp." – Hvorledes, Hun vover at true? raabte Fru Mortier, blussende af Vrede. – "Jeg truer ikke svarte Claire roligt og blidt: jeg advarer kun!" – "Herud, skreg Fru Mortier: Hendes Nærværelse her er en Skjændsel for os!" – "Jeg skal befrie Dem derfra!" sagde Claire bittert og forlod Værelset med sin Søn. Dette Optrin havde bragt begge Ægtefællerne i saadant Oprør, at de maatte opsætte Besøget hos Hr. Villiers til næste Dag. Da de lode sig melde, sagde en Kammertjener dem, Hr. Villiers var ikke tilstede, men Fru Villiers ventede dem allerede. Dette stemte vel ikke overeens med Mortiers Ønsker, men derved var Jntet at gjøre. Kammertjeneren førte dem til et pragtfuldt decoreret Boudoir, hvor en smuk, elegantklædt Dame reiste sig fra Divanen og gik dem nogle Skridt imode. "De ville undres over at finde mig her – sagde hun koldt og stolt: mig, den forladte, forstødte Claire, hvis Nærværelse var en Skjændsel for Dem igaar, men min Mand, som indvier mig i alle sine Anliggender og aldrig har nogen Hemmelighed for mig, har underrettet mig om Deres Forlegenhed og ganske overladt det til mig, om og hvorledes jeg vil opfylde Deres Ønske. Og saa modtage De da her, hvad den mishandlede Claire og den fornægtede Emil, der i min Mand har fundet en anden, bedre Fader, ville bidrage til Deres Redning." – Med disse Ord lagde hun en Brevtaske paa Bordet og gik. Hr. Mortier nolede et Øieblik, inden han tog Pengene; derpaa greb han rask derefter, stak Brevtasken til sig, og samme Dag forlod Parret Paris.